da en da nl ca da da de es da da da da da da da da da da da da da da da da da da da da da da da da da da da da da da da en da en da en da en da da da da da da da es da nb nb da da de da da da da da da da da da da da da da nl da en da da es nl da
Tilmelding er åben til VI CYKLER TIL ARBEJDE | Cyklistforbundet
19.3.2019 12:08:15 CET | Cyklistforbundet
Nyd den skønne forårsluft og få smil på læben sammen med kollegaerne i Cyklistforbundets maj-kampagne VI CYKLER TIL ARBEJDE. Gør det på den smarte citybike, den gamle havelåge, den hurtige el-cykel eller den fancy mountainbike. Alle cykler er velkomne i dysten om flest cykeldage og attraktive præmier.
- Cyklen kan noget, som hverken bilen, bussen eller toget kan. Den vækker dig om morgenen. Den giver dig dagens motion. Den giver dig ro til at klare tankerne efter en lang dag. Med cyklen får du overskud i hverdagen. Det er ikke så sært, at forskere har kåret cyklister til de gladeste pendlere, siger direktør i Cyklistforbundet, Klaus Bondam.
VI CYKLER TIL ARBEJDE har været arbejdspladsernes årlige motionskampagne siden 1998. Sidste år deltog næsten 60.000 medarbejdere fra mere end 2.000 virksomheder landet over. Nu er tilmeldingen til årets kampagne åben. Alle kan være med, og alle dage på cyklen tæller uanset, om du cykler kort eller langt, om du cykler hver eller hver tredje dag, om du cykler til bus eller tog eller blot den ene vej.
- VI CYKLER TIL ARBEJDE handler ikke om at cykle længst eller hurtigst. Det handler om at være med, om fællesskab og gode oplevelser. Kampagnen er for alle, uanset om man er erfaren cyklist eller debutant, hvor det at gøre det sammen kan være en sjov og motiverende genvej til dagens motion, siger Klaus Bondam.
Tilmeld dig og dit hold på www.vcta.dk. Her kan du også se årets mange præmier.
Mange virksomheder vælger at betale deltagergebyret på 60 kr. pr. deltager, fordi cykleriet giver et godt socialt fællesskab blandt kollegerne, og fordi en aktiv livsstil med mere cykling i hverdagen er lig færre sygedage blandt medarbejderne.
- Den daglige cykeltur gør en kæmpe forskel for vores velbefindende og sundhed. Når man samtidig cykler på hold sammen med kollegaerne, sker der en forandring, som kan være svær at opnå på egen hånd. Fællesskabet motiverer, og det vil mange virksomheder heldigvis gerne bakke op om, siger Klaus Bondam.
Hvis vi danskere cykler en tiendedel mere end i dag, kan Danmark som samfund ifølge Dansk Industri reducere sygefraværet med hele 267.000 dage. Det vil samlet set give de danske arbejdspladser en årlig besparelse på knap 208 mio. kr.
BLIV EN DEL AF BEVÆGELSEN OG VIND
Man tilmelder sig i hold på 4-16 deltagere. Med holdet kan man heppe på hinanden, fejre hinanden og følge med i, hvordan man klarer sig sammenlignet med andre hold, virksomheder, kommuner og landsdele. Gevinsten er masser af energi, en sundere krop og godt humør til alle deltagere - og måske også en af årets mange præmier.
Hovedpræmien er et rejsegavekort fra Ruby Rejser på 10.000 kroner til alle på vinderholdet, og vinderne kan vælge mellem cykelrejser, singlerejser, skiferie, vandreferie, krydstogt eller daseferie fra Arktis til Antarktis, fra Korsika til Kap Verde og alt derimellem.
Blandt de mange øvrige præmier er en Schindelhauer højkvalitets cykel til en værdi af 18.999 kr. og en Fri BikeSmart El-cykel til en værdi af 19.499 kr. Se alle præmier på www.vcta.dk/praemier.
TILMELDING: SÅDAN GØR DU
Du samler et hold på 4-16 kollegaer og tilmelder jer på kampagnens website www.vcta.dk. Når holdet er tilmeldt, skal I cykle til arbejde (eller til toget eller bussen) så mange dage som muligt i maj måned.
Det koster 60 kr. pr. deltager at cykle med. Undersøg, om din virksomhed betaler deltagergebyret for virksomhedens hold - det gør mange virksomheder
I skal registrere alle jeres cykeldage på nettet. Jo flere dage der cykles, desto flere lodder får dit hold til den store præmielodtrækning.
26. april: Sidste frist for tilmelding
1.-31. maj: VI CYKLER TIL ARBEJDE kører på arbejdspladser over hele landet
10. juni: Frist for indtastning af holdets cykeldage
11. juni: Lodtrækning om præmier
14. juni: Vinderne offentliggøres på www.vcta.dk
CyklistforbundetVi Cykler Til Arbejde
Lasse Skou Hauschildt, kampagneleder i Cyklistforbundet, mobil 6013 5952, mail lsh@cyklistforbundet.dk
Jane Kofod, kommunikationschef i Cyklistforbundet, mobil 4070 8378, jak@cyklistforbundet.dk
Sekretariat 33 32 31 21 | Pressetelefon 40 70 83 63https://www.cyklistforbundet.dk
Cyklen giver oplevelser, frihed og motion. Cyklen gør vores verden sundere, grønnere og mere bæredygtig. Vi arbejder for, at alle kan cykle sikkert og trygt. Uanset alder. Uanset om man bor på landet eller i byen. Vi er en demokratisk organisation, hvor alle, der ønsker et cykelvenlig verden, kan engagere sig. Vi er tilstede over hele Danmark og er en del af paraplyorganisation European Cyclists’ Federation.
Følg pressemeddelelser fra Cyklistforbundet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Cyklistforbundet
Bander tvinger madbude til at udlevere dyre elcykler i massevis3.10.2022 05:30:00 CEST | Pressemeddelelse
Madudbringningsvirksomheden Just Eat Takeaway har fået stjålet over 145 dyre elcykler på et år til en samlet værdi af 4,8 millioner kroner. Det skriver magasinet CYKLISTER fra Cyklistforbundet. Det er vigtigt, politiet får sat en stopper for tyverierne, da de blandt andet hindrer den grønne omstilling, hvor biler skiftes ud med cykler, mener Cyklistforbundet.
Cyklistforbundet vil have indført ny 1,5 meter afstandsmærkning på landeveje15.9.2022 05:30:00 CEST | Pressemeddelelse
Hvis et nyt forslag fra Transportministeren om, at biler skal holde 1,5 meters afstand til cykler ved overhaling bliver indført, skal det også indeholde ny markering på landevejene. Det skriver Cyklistforbundet i sit høringssvar til forslaget.
Nyt online cykelkatalog til skoler6.9.2022 15:23:21 CEST | Pressemeddelelse
Masser af gode ideer, værktøjer og konkrete guides til skoler, der gerne vil styrke cyklingen i undervisningen.
Premiere på Cyklistforbundets Vi Cykler For Klimaet-dag5.9.2022 05:30:00 CEST | Pressemeddelelse
Tag cyklen og spar CO2 som en flyvetur fra London til New York. Det siger Cyklistforbundet, der med Vi Cykler For Klimaet-dagen vil gøre opmærksom på, hvor meget CO2, du sparer, ved at cykle. Den 21. september inviterer forbundet danskere til at skifte bilen ud med cyklen og vise opbakning til cyklen som løftestang til grøn omstilling.
Kender du Danmarks mest cykelglade lærer?19.8.2022 10:58:46 CEST | Pressemeddelelse
Nu kan du være med til at finde Danmarks mest cykelglade lærer. For allerførste gang bliver der nemlig uddelt en pris til en lærer, der gør en helt særlig indsats for at få flere børn til at cykle.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022